b'\n_START_ARTICLE_\nParachirida\n_START_SECTION_\nUtseende\n_START_PARAGRAPH_\nMiddelsstore, bredt ovale, blanke, brungule (i alle fall p\xc3\xa5 d\xc3\xb8de eksemplarer) skjoldbille, den midtre delen mer eller mindre m\xc3\xb8rk. Antennene er tr\xc3\xa5dformede og middels lange. Pronotum og dekkvingene er utvidet framover og mot sidene og dekker hode, antenner og bein. Pronotum er rundet, dekkvingenes "skuldre" noe framskytende. Dekkvingenes er grovt og spredt punktert.\n_START_SECTION_\nLevevis\n_START_PARAGRAPH_\nB\xc3\xa5de larvene og de voksne (imago) billene lever av \xc3\xa5 spise blad p\xc3\xa5 n\xc3\xa6ringsplanten. De voksne (imago) sitter tett inntil planten og det store flate halsskjoldet og dekkvingene gj\xc3\xb8r at billen kan v\xc3\xa6re sv\xc3\xa6rt vanskelig \xc3\xa5 oppdage, og det er vanskelig for rovdyr \xc3\xa5 n\xc3\xa5 den s\xc3\xa5rbare undersiden. Larvene gjemmer seg gjerne under et tak av gammel avf\xc3\xb8ring og planterester som er festet til den fremoverb\xc3\xb8yde bakkroppsspissen. Artene kan finnes p\xc3\xa5 planter i vindelfamilien.\n_START_SECTION_\nUtbredelse\n_START_PARAGRAPH_\nSlekten er vidt utbredt i S\xc3\xb8r-Amerika.'